hu hu hu hu hu hu hu hu hu hu hu hu hbs_lat hu sv hu es hu lt hu lv hu hu hu hu de pl hu pl hu hu hu hu hu pl hu en hu lv nl fr hu hu hu hu hu hu hu de en en en hu lt hu hu hu lv hu en cs de hu en hu fr hu fr hu hu hu hbs_lat hu fr hu hu sk hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu de hu hu hu hu hu hu hu hu hu hu hu hu hu hu hu hu hu hu hu hu hu hu hu en am arz ca de fr es eu fr lt he id it ja ka lt ms nl pl ru hbs_lat sl tr fy zh hu hu hu hu hu hu hu hu hu hu
Ammunasz hettita király – Wikipédia
A Wikipédiából, a szabad enciklopédiából
Ez a közzétett változat, ellenőrizve: 2018. december 4.
Ugrás a navigációhoz Ugrás a kereséshez
Ebben a szócikkben a hettita nyelv hangzói az ÓKTCh. útmutatása alapján magyar ejtés szerint szerepelnek.
A cikk ékírásos karaktereket tartalmaz. Speciális támogatás nélkül az ékjelek helyén négyszög, kérdőjel vagy más értelmetlen jel áll.
I. Cidantasz hettita király
5 ismeretlen nevű fiú
Az I. Murszilisz halálát követő időszak. Jelmagyarázat: zöld: hettita övezet, kék: Mitanni, piros: Egyiptom. 1: Mitanni térnyerése Murszilisz után, 2: Egyiptom II. Thotmesz idején
Ammunasz (hettita 𒁹𒄠𒈬𒈾𒀸 mam-mu-na-aš, Ammunaš) i. e. 15. század első fele) hettita király apagyilkosság révén került trónra, és ez a mozzanat rányomta a bélyegét egész uralkodására. Uralkodása a belső, uralkodócsaládon belüli viszályok „rendezésével” telt el. Minderről töredékesen fennmaradt krónikájából (CTH#18, Ammunasz krónikái) értesülhetünk, illetve Telipinusz proklamációjából. Ammunaszt Telipinusz annyira sötét színekkel festette meg, ami gyanússá teszi a szavahihetőségét.
Két fiáról, Tittijaszról és Hantiliszról biztosan tudjuk, hogy Ammunasz parancsára, egyik fiának, Huccijasznak segítségével gyilkolták meg családjukkal (az unokákkal) együtt. Tittijaszt Curusz – akit a GAL.MEŠEDI rangja alapján Ammunasz testvérének tartanak –, valamint annak fia, Taharvalijasz – aki vélhetően az egyik későbbi királlyal azonos – ölték meg, Hantiliszt pedig egy futár, Taruhszusz, akit Curusz küldött hozzá. E nagy családirtás okai lényegében ismeretlenek – talán Ammunasz tartott attól, hogy apjához hasonlóan jár –, de ezek az események felvezették azt a bizonytalan, több mint egy évszázadig húzódó történeti kort, amelyben a hettita királyok csaknem kizárólag gyilkosságnak estek áldozatul.
Ammunasz öt ismeretlen nevű fia túlélte Ammunaszt és Huccijaszt is, de őket Telipinusz száműzte, később mindannyian gyilkosság áldozatai lettek. Telipinusz tagadta a gyilkosságokban való részvételt, ezért itt is felmerülhet Taharvalijasz neve. A családirtás közben Ammunasznak nem maradt ideje és ereje Hatti birtokainak megtartására, jelentékeny nagyságú terület veszett el ebben az időszakban, valószínűleg csak Alsó- és Felső-Hatti maradt meg Hattuszasz irányítása alatt. Nemcsak a szíriai hódítások és a Mitanni feletti hegemón szerep veszett el, de Arzava, Luvia, Pála és Kizzuvatna is kikerült Hatti fennhatósága alól. Kizzuvatna első ismert önálló királya, Parijavatri, Iszputahszu apja erre az időre datálható.
A királyi krónika úgy is értelmezhető, hogy Nesza városát sikeresen vívta vissza, ezenkívül a neki hódoló tartományok közt Szattivara, Hulanna, Szuluki, Puruszhanda és Calpa kerül említésre.
Ḫattuša – Boğazköy; Das Hethiterreich im Spannungsfeld des Alten Orients (szerk. Gernot Wilhelm), Harrassowitz, Wiesbaden, 2008. ISBN 978-3-447-05855-1
Journal of Cuneiform Studies, 9–11. 54. old.
Language, 20–21. köt. Linguistic Society of America, 1944.
i. e. 1486-1466 körül
Hettita archaikum (protohatti kor)
Kuššara, Ḫattušaš, Kaniš (Neša), Zalpa, Zalwar ismert királyai
Pambaš ·  Ḫurmeliš ·  Ḫarpatiwaš ·  Uḫnaš ·  Pitḫanaš ·  Inar ·  Waršamaš ·  Piyušti ·  Anum-Ḫerwaš ·  Anittaš ·  Peruwaš ·  0. Huzziyaš ·  Huzziyaš ·  Tudḫaliyaš ·  PU-šarruma ·  Papaḫdilmaḫ
I. Labarnaš ·  I. Ḫattušiliš ·  I. Muršiliš ·  I. Ḫantiliš ·  I. Zidantaš ·  Ammunaš ·  I. Ḫuzziyaš
Telepinuš ·  Alluwamnaš, Taḫarwaliyaš , II. Ḫantiliš ·  II. Zidantaš ·  II. Ḫuzziyaš ·  I. Muwatalliš ·  Kantuzziliš(?) ·  I. Tudḫaliyaš ·  I. Arnuwandaš ·  II. Ḫattušiliš ·  II. Tudḫaliyaš ·  (III.) Tudhalijasz
I. Šuppiluliumaš ·  II. Arnuwandaš ·  II. Muršiliš ·  II. Muwatalliš ·  III. Muršiliš ·  III. Ḫattušiliš ·  III. Tudḫaliyaš ·  Kuruntiyaš ·  III. Arnuwandaš ·  II. Šuppiluliumaš
Ḫatti ·  Ḫattina ·  Melîd ·  Gurgum ·  Kumaḫa ·  Kammanu ·  Ḫilakku ·  Sam'al ·  Danuna ·  Tabaal ·  Sôba-Aramû
Ókorportál • összefoglaló, színes tartalomajánló lap
A lap eredeti címe: „https://hu.wikipedia.org/w/index.php?title=Ammunasz_hettita_király&oldid=20753341”
Az i. e. 16. században született személyek
Az i. e. 15. században elhunyt személyek
Szócikkek hettita nyelvű tartalommal
Fotó nélküli Uralkodó infobox sablont tartalmazó lapok
Hivatkozás erre a változatra
Hogyan hivatkozz erre a lapra?
A lap utolsó módosítása: 2018. december 4., 22:13
A lap szövege Creative Commons Nevezd meg! – Így add tovább! 3.0 licenc alatt van; egyes esetekben más módon is felhasználható. Részletekért lásd a felhasználási feltételeket.